**Republika e Kosovës**

**Republika Kosova – Republic of Kosovo**

**Qeveria – Vlada – Government**

*Ministria e Arsimit, Shkencës, Teknologjisë dhe Inovacionit*

*Ministarstvo Obrazovanja, Nauke, Tehnologije i Inovacije*

*Ministry of Education, Science, Technology and Innovation*

Datë: 25.08.2025

Ministria e Arsimit, Shkencës, Teknologjisë dhe Inovacionit (MASHTI), duke u bazuar në nenin 2 të Marrëveshjes së Grantit TF0C3867-XK të nënshkruar me datën 28 qershor 2024 nga Republika e Kosovës dhe Banka Botërore dhe në Vendimin nr. 01B-246, të datës 23.11.2024, bën:

**THIRRJE PËR REGJISTRIMIN E INSTITUCIONEVE TË EDUKIMIT NË FËMIJËRINË E HERSHME NË PROGRAMIN E KUPONAVE**

MASHTI ka filluar zbatimin e Programit të Kuponëve, i cili ka për qëllim të përmirësojë qasjen e fëmijëve 3 deri në 5 vjeç në Institucionet e Edukimit në Fëmijërinë e Hershme (IEFH) nga familjet të cilat janë të regjistruara në Skemën e Asistencës Sociale (SAS). Programi i Kuponëve do të zgjas deri në qershor 2028. Nëpërmjet programit të kuponëve, MASHTI do t’i rimbursoj IEFH-të të cilat ofrojnë shërbime të edukimit për fëmijët e përzgjedhur.

Specifikisht, IEFH-të të cilat mund të aplikojnë në kuadër të programit, përfshijnë:

* Institucionet parashkollore private;
* Institucionet parashkollore në partneritet publiko-privat dhe;
* Format e tjera alternative të organizimit përfshirë institucionet me bazë në komunitet.

**Kriteret e regjistrimit të IEFH-ve në program janë:**

* Të jenë të licencuara nga MASHTI për ofrimin e shërbimeve të edukimit në fëmijërinë e hershme;
* Të kenë së paku 1 vend të lirë për regjistrimin e fëmijëve përfitues.

**Shpenzimet të cilat do të mbulohen nga programi:**

* Pagesa mujore e shërbimit për edukimin në fëmijërinë e hershme për fëmijë gjatë kohëzgjatjes së Programit. Shuma e cila rimbursohet nga programi do të përcaktohet nga çmimi i tregut dhe komuna përkatëse deri në 150 euro maksimum për fëmijë në muaj.
* Pagesa e transportit të fëmijës në kopsht (vetëm për institucionet të cilat ofrojnë shërbime të transportit). Shuma e pagesës së transportit do të përcaktohet nga Komisioni për Vlerësimin e Aplikimeve për Programin varësisht nga komuna përkatëse dhe distanca rrugore.

**Procedura e aplikimit:**

Aplikimi realizohet vetëm nëpërmjet e-Kosova në linkun: <https://ekosova.rks-gov.net/Security?ReturnUrl=%2F597> , në shërbimin e Arsimit - Regjistrimi i Institucioneve Parashkollore Private në Programin e Kuponëve

**Të dhënat dhe dokumentet e kërkuara në procedurë të aplikimit janë:**

* Adresa e institucionit;
* Komuna në të cilën operon;
* Deklarimi i vendeve të lira të disponueshme për pranimin e fëmijëve;
* Deklarimi i vendeve të lira të disponueshme për pranimin e fëmijëve me aftësi të kufizuara;
* Informatë nëse institucioni ofron transport;
* Numri i llogarisë bankare të institucionit.

**Afati për regjistrim**

Regjistrimi është i hapur për 15 ditë nga data 25 gusht 2025 dhe përfundon me datën 8 shtator 2025.   
  
Divizioni për Arsimin Privat Parauniversitar pranë MASHTI-t do të bëj vlerësimin e aplikimeve sa i përket përmbushjes së kritereve.  
IEFH-të cilat veçse janë pjesë e Pilotimit nga Komuna e Prishtinës, Gjilanit dhe Lipjanit duhet të aplikojnë po ashtu.

Për informata shtesë mund të kontaktoni në numrin e telefonit: 038 200 65048 dhe/ose duke dërguar e-mail në adresën: [programiikuponave@rks-gov.net](mailto:programiikuponave@rks-gov.net).